**VABILO ŠTUDENTOM**

za sodelovanje v projektu javnega razpisa za sofinanciranje projektov

 »Projektno delo z negospodarskim in neprofitnim sektorjem – Študentski Inovativni projekti za družbeno korist2016 - 2018«

**»Model MEPI-ja v slovenskem visokošolskem prostoru«**

Spoštovane študentke/študenti,

Fakulteta za organizacijske vede Univerze v Mariboru v sodelovanju z organizacijo MEPI razpisuje v okviru programa »Študentski inovativni projekti za družbeno korist 2016-2018« tri plačane raziskovalne študijske prakse (dva študenta/študentki VS študija, en študent/študentka MAG študija). Študenti bodo sodelovali s petimi študenti drugih fakultet.

Sodelujoči študenti morajo biti v času izvajanja projekta redno vpisani na enega od spodaj navedenih študijskih programov Fakultete za organizacijske vede ter ne smejo biti v delovnem razmerju, samozaposleni, prijavljeni na Zavodu RS za zaposlovanje v evidenci brezposelnih oseb ali samostojni podjetniki.

**Kratka vsebina:**

V lokalnem okolju bodo študenti analizirali delovanje MEPI-ja na osnovnih in srednjih šolah ter z raziskavo na spletu poiskali temeljne značilnosti MEPI-ja v Veliki Britaniji skozi model, ki deluje tudi na mladostnikih, ki jih tangira naša vsebinska zasnova projekta. V okolju bodo študenti analizirali delo Zavoda MEPI, pri čemer bodo preučili možnosti vpeljave modela MEPI v visokošolski prostor. Obenem bodo izvedli intervjuje v lokalnem in regionalnem okolju s podjetji in ključnimi deležniki, ki bi jih povezava in navezava MEPI-ja na visokošolski prostor nedvomno dotikala. S tem bi študenti izvedli tudi promocijo dejavnosti ter nenazadnje okrepili kompetence, ki smo jih navedli v projektni dokumentaciji.

Glavni vplivi projekta so v koristih za študente in sicer - študenti bi postali bolj organizirane osebnosti ( s cilji, fokusi in prioritetami), razvijali veščine - komunikacija, vodenje, organizacija in načrtovanje, sprejemanje odločitev, krepili samozavedanje, samozaupanje in samozavest, razvijali in krepili socialni kapital študentov, imeli več priložnosti za lažji in hitrejši prehod na trg dela, prevzeli vajeti za svoj osebni in karierni razvoj, vsestranskost, v praksi uporabljena in nadgrajena teoretična znanja pridobljena v okviru študija. Z modelom visokošolskega MEPI-ja bi dosegli nadgradnjo stopenj v osnovnošolskem in srednješolskem sistemu in prilagodili model potrebam študentov in tudi delodajalcev. Rezultati projekta so torej usmerjeni v pripravo celovitega modela s sistematično postavljenimi cilji, da se poveže ter poveča možnosti za udejanjanje znanj in zaposlitev mladih po zaključenem študiju.

Pedagoški mentorji bodo poskrbeli za prenos potrebnih znanj s področja organizacije dela, kadrovskih in izobraževalnih sistemov, kvantitativnih metod itd.

**V projektu sodeluje:**

* 3 študenti (magistrskega študija, visokošolskega strokovnega študija FOV UM).

Prednost pri izbiri bodo imeli študenti, ki so bili v času osnovne ali srednje šolo vključeni v program MEPI, so bili prejemniki MEPI priznanja oz. so se aktivno udeleževali tabornikov ali drugih podobnih organizacij.

Od študentov pričakujemo samoiniciativnost, pripravljenost na timsko delo, osnovne analitske sposobnosti, ter pripravljenost na učenje in delo. V izbor bodo prišli le tisti študentje, ki redno opravljajo svoje študijske obveznosti in so pri študiju posebej prizadevni. Prednost bodo imeli študentje višjih letnikov in tisti, ki bodo lahko izkazali, da jih posebej zanima ali področje poslovnih procesov ali področje analize in izgradnje informacijskega sistema ali področje kvantitativnih metod. Izbranim študentom lahko takšna praksa pomeni bogato izkušnjo in prispeva k njihovemu osebnostnemu in siceršnjemu napredku in jim olajša iskanje zaposlitve.

Predvidena denarna spodbuda študentu: **9 EUR bruto/uro, največ 40 ur/mesec (največ 360 EUR bruto/mesec).**

**Izpolnjeno prijavnico (na koncu tega dokumenta) pošljite po elektronski pošti z zadevo »Študentski inovativni projekti« na naslov: polona.sprajc@fov.uni-mb.si do vključno 5.2.2018 do 12. ure.**

**Prijava še ne zagotavlja sodelovanja v projektu. V primeru, da bo prijavljenih več študentov, kot je razpisanih mest, bo izbirna komisija naredila izbor po zgoraj navedenih kriterijih. Prijavljeni študenti bodo o izboru obveščeni najkasneje do 9.2.2018.**

**PRIJAVA ZA SODELOVANJE V PROJEKTU**

**»**Študentski Inovativni projekti za družbeno korist2016 - 2018**«**

|  |  |
| --- | --- |
| **Naziv projekta** | **Model MEPI-ja v slovenskem visokošolskem prostoru** |
| **Ime in priimek študenta** |  |
| **Domači naslov** |  |
| **EMŠO** |  |
| **Davčna številka** |  |
| **Vpisna številka**  |  |
| **Elektronska pošta** |  |
| **Telefon** |  |
| **Študijski program** |  |
| **Letnik** |  |